III. OBRAZLOŽENJE

DRUGE (2.) IZMJENE I DOPUNE

PRORAČUNA GRADA BUZETA ZA 2024. GODINU

**SADRŽAJ**

[1 UVOD 1](#_Toc169799236)

[2 OBRAZLOŽENJE OPĆEG DIJELA 2](#_Toc169799237)

[2.1 Prihodi i primici 2](#_Toc169799238)

[2.2 Rashodi i izdaci 3](#_Toc169799239)

[3 OBRAZLOŽENJE POSEBNOG DIJELA 6](#_Toc169799241)

[3.1 Razdjel 200 – Upravni odjel za opće poslove, društvene djelatnosti i razvojne projekte 6](#_Toc169799242)

[3.1.1 Program 1000: Javna uprava i administracija 6](#_Toc169799243)

[3.1.2 Program 1001: Aktivnosti službe 6](#_Toc169799244)

[3.2 Razdjel 300 – Upravni odjel za financije i gospodarstvo 7](#_Toc169799249)

[3.2.2 Program 1024: Program razvoja poduzetništva 7](#_Toc169799251)

[3.2.4 Program 1040: Projekt „More than a village“ 8](#_Toc169799253)

[3.3 Razdjel 400 – Upravni odjel za gospodarenje prostorom](#_Toc169799254) 8

[3.3.1 Program 1027: Program održavanja objekata i uređaja komunalne infrastrukture](#_Toc169799255) 8

[3.3.2 Program 1028: Zaštita i očuvanje čovjekove okoline](#_Toc169799256) 10

[3.3.3 Program 1029: Održavanje poslovnih i stambenih prostora](#_Toc169799257) 10

[3.3.4 Program 1030: Gradnja objekata i uređaja](#_Toc169799258) 10

[3.3.5 Program 1031 Gospodarenje otpadom](#_Toc169799259) 12

[3.3.6 Program 1000: Projekt poduzetnički inkubator Verzi](#_Toc169799260) 13

[3.3.7 Program 1038: Sufinanciranje dokumentacije za energetsku obnovu](#_Toc169799261) 13

# UVOD

Proračun Grada Buzeta za 2024. godinu i projekcije za 2025. i 2026. godinu donesene su na sjednici Gradskog vijeća održanoj dana 15. prosinca 2023. godine, te 1.Izmjene i dopune proračuna 10.srpnja 2024. godine u iznosu od 11.534.114,20 EUR. Zakonom o proračunu (Narodne novine 144/21) utvrđeno je, ako se tijekom proračunske godine, zbog izvanrednih okolnosti, povećaju rashodi i izdaci odnosno smanje prihodi i primici, proračun se mora uravnotežiti novim prihodima i primicima odnosno smanjenjem predviđenih rashoda i izdataka. Uravnoteženje proračuna provodi se tijekom proračunske godine izmjenama i dopunama proračuna.

Budući da su od donošenja Proračuna Grada Buzeta nastale promjene koje nisu bile poznate u vrijeme njegova donošenja, a koje se odražavaju na prihodovnu i rashodovnu stranu proračuna, potrebno je izvršiti rebalans proračuna.

Prijedlog 2. izmjena i dopuna Proračuna Grada Buzeta za 2024. godinu izrađen je zbog:

* ostvarenja prihoda i rashoda u odnosu na plan Proračuna te procjenu ostvarenja do kraja proračunske godine koji u trenutku donošenja proračuna nisu bili poznati,
* zahtjeva proračunskih sredstava za usklađenje s njihovim prijedlozima financijskih planova za stavke financirane iz vlastitih izvora,
* preraspodjele sredstava unutar postojećih projekta i aktivnosti te osiguravanja potrebnih proračunskih sredstava za izvršenje postojećih programa,
* financiranja dodatnih rashoda.

Druge izmjenama i dopunama proračuna Grada Buzeta za 2024. godinu **predlaže se povećanje prihoda i rashoda za 365.557,15 EUR, pa se proračun Grada Buzeta planira u iznosu 11.899,671,35 EUR**.

Izmjene proračuna sastoje se od:

* općeg dijela,
* posebnog dijela i
* obrazloženja.

U nastavku slijedi obrazloženje općeg i posebnog dijela proračuna, odnosno promjena prihoda i rashoda koji se predlažu 2. izmjenama i dopunama Proračuna Grada Buzeta za 2024. godinu. Izmjene u posebnom dijelu proračuna odnosno promjene na stavkama rashoda i izdataka po pojedinim razdjelima čiji su nositelji upravni odjeli gradske uprave, detaljnije se obrazlažu uz pripadajuće izmjene i dopune programa.

Drugim izmjenama financijski planovi proračunskih korisnika mijenjaju se kako slijedi:

|  |  |  |  |
| --- | --- | --- | --- |
| **PRORAČUNSKI KORISNIK** | **PLAN 2024** | **POVEĆANJE/ SMANJENJE** | **NOVI PLAN** |
| Javna vatrogasna postrojba | 696.510,60 | 0 | 696.510,60 |
| Dječji vrtić "Grdelin" | 1.146.393,40 | 4.800,00 | 1.151.193,40 |
| Pučko otvoreno učilište | 334.652,85 | 16.847,50 | 351.500,35 |
| Dom za starije osobe | 1.475.034,28 | -67.085,54 | 1.407.948,74 |
| **UKUPNO** | **3.652.591,13** | **-45.438,04** | **3.607.153,09** |

Drugim izmjena financijskih planova po Upravnim odjelima bez proračunskih korisnika mijenjaju se kako slijedi:

|  |  |  |  |
| --- | --- | --- | --- |
| **UPRAVNI ODJELI** | **PLAN 2024** | **POVEĆANJE/SMANJENJE** | **NOVI PLAN** |
| Upravni odjel za opće poslove, društvene djelatnosti i razvojne projekte | 2.511.643,11 | 2.653,29 | 2.514.296,40 |
| Upravni odjel za financije i gospodarstvo | 1.367.492,64 | 90.775,95 | 1.458.268,59 |
| Upravni odjel za gospodarenje prostorom | 4.002.387,32 | 317.565,95 | 4.319.953,27 |
| **UKUPNO** | **7.881.523,07** | **410.995,19** | **8.292.518,26** |

# OBRAZLOŽENJE OPĆEG DIJELA

U nastavku slijedi obrazloženje prikaza općeg dijela proračuna, odnosno prihoda i primitaka te rashoda i izdataka kao i prenesenog viška.

## Prihodi i primici

U nastavku je dan tablični prikaz predloženih promjena prihoda i primitaka:

|  |  |  |  |  |
| --- | --- | --- | --- | --- |
| **BR**  **OJ  KONTA** | **VRSTA PRIHODA / RASHODA** | **PLANIRANO** | **PROMJENA** | **NOVI IZNOS** |
| **6** | **Prihodi poslovanja** | **8.712.873,90** | **365.557,15** | **9.078.431,05** |
| 61 | Prihodi od poreza | 4.091.665,00 | 316.540,00 | 4.408.205,00 |
| 63 | Pomoći iz inozemstva i od subjekata unutar općeg proračuna | 2.088.647,50 | 66.795,95 | 2.158.443,45 |
| 64 | Prihodi od imovine | 162.051,00 | 3.100,00 | 165.151,00 |
| 65 | Prihodi od upravnih i administrativnih pristojbi, pristojbi po posebnim propisima i naknada | 2.233.444,60 | -21.688,80 | 2.211.755,80 |
| 66 | Prihodi od prodaje proizvoda i robe te pruženih usluga i prihodi od donacija | 136.465,80 | -2.180,00 | 134.275,80 |
| 68 | Kazne, upravne mjere i ostali prihodi | 600,00 |  | 600,00 |
| **7** | **Prihodi od prodaje nefinancijske imovine** |  |  |  |
| 71 | Prihodi od prodaje neproizvedene dugotrajne imovine | 150.000,00 | 50.000,00 | 200.000,00 |
| 72 | Prihodi od prodaje proizvedene dugotrajne imovine | 236.500,00 | -50.000,00 | 186.500,00 |
| **8** | **Primici od financijske imovine i zaduživanja** |  |  |  |
| 84 | Primici od zaduživanja | 0,00 | 0,00 | 0,00 |

**6 – Prihodi poslovanja** – predlaže se povećanje od 365.557,15 EUR kako slijedi:

**61 – Prihodi od poreza** – predlaže se povećanje za 316.540,00 EUR s obzirom da realizaciju poreznih prihoda uslijed te procjene istog do kraja proračunske godine. Porez i prirez na dohodak povećava se u iznosu 298.200,00 EUR (8,23%), porez na imovinu u iznosu od 18.340,00 EUR (4,21%) odnosi se na porez na kuće za odmor, dok se porez na robu i usluge ostaje isti.

**63 – Pomoći iz inozemstva i od subjekata unutar općeg proračuna** – predlaže se povećanje 69.795,95 EUR, od kojih se iznos od 1.000,00 EUR odnosi na tekuće pomoći Ministarstva znanosti, obrazovanja i mladih za sufinanciranje programa temeljem Odluke o raspodjeli sredstava namijenjenih sufinanciranju obveznog programa predškole za djecu predškolske dobi i Odluke o raspodjeli sredstava namijenjenih sufinanciranju programa predškolskog odgoja i obrazovanja djece predškolske dobi s teškoćama.

Iz županijskog proračuna planiraju se tekuće pomoći za Subotinu po starinski 500,00 EUR.

Povećava se iznos od 12.300,00 EUR tekuće pomoći za Projekt ''More than a village'' te se povećava iznos od 4.000,00 EUR za fiskalnu održivost dječjih vrtića.

Povećava se iznos od 48.995,95 EUR za refundaciju sredstava po Projektu Eduktivna staza ''Šume-zeleno blago buzeštine''.

POU – planiraju se u iznosu 3.000,00 EUR, a odnose se na prihode Ministarstva kulture i medija.

**64 – Prihodi od imovine** – ovim izmjenama i dopunama povećava se za 3.100,00 EUR, a odnosi se na povećanje naknade za koncesije u iznosu od 1.500,00 EUR, iznos od 500,00 EUR za prihod od zakupa poljoprivrednog zemljišta, iznos od 5.100,00 EUR za eksploataciju mineralnih sirovina te smanjuje iznos od 4.000,00 EUR za naknade za neizgrađene zgrade (legalizacija objekata).

**65 – Prihodi od upravnih pristojbi i administrativnih pristojbi, pristojbi po posebnim propisima i naknada** – smanjuju se u ukupnom iznosu za 21.688,00, te sada iznose 2.211.755,80EUR.

Gradu se povećavaju u iznosu 125.247,75 EUR kako slijedi: 500,00 EUR za vodni doprinos, 247,75 ostali nespomenuti prihodi, 125.000,00 EUR za komunalnu naknadu te se smanjuju iznos od 500,00 EUR za upravne pristojbe.

VRTIĆ – povećavaju se za 1.500,00 a odnosi se na povećanje prihoda od sufinanciranja cijene usluga boravka djece.

PUO – smanjuje prihode za 500,00 EUR.

DOM – smanjuju se prihodi od sufinanciranja cijene usluga za 147.936,55 EUR zbog nepopunjavanja sukladno planu (smještaja i cjelodnevnog boravka).

**66 – Prihodi od prodaje proizvoda i robe te pruženih usluga i prihodi od donacija** – smanjuju se za 2.180,00 EUR Grad smanjuje prihode od naplate naknade za uređenja voda u iznosu od 5.000,00 EUR. Dječji vrtić povećava iznos od 300,00 EUR, PUO povećava iznos od 2.510,00 EUR.

**68 – Kazne, upravne mjere i ostali prihodi** – ne mijenjaju se.

**7 – Prihodi od prodaje nefinancijske imovine** – ne mijenjaju se (samo su napravljena pre knjiženja unutar skupine 71 i skupine 72).

**8 – Primici od financijske imovine i zaduživanja** – nisu planirani i ne dolazi do promjene.

## Rashodi i izdaci

Prijedlogom 2. izmjena i dopuna Proračuna vrši se preraspodjela rashoda i izdataka unutar postojećih projekata i aktivnosti te se osiguravaju potrebna proračunska sredstava za izvršenje postojećih i novih programa koji u vrijeme donošenja proračuna nisu bili poznati.

U nastavku se daje prikaz promjena na osnovnim skupinama rashoda i izdataka u odnosu na planirani proračun:

|  |  |  |  |  |
| --- | --- | --- | --- | --- |
| **BROJ  KONTA** | **VRSTA PRIHODA / RASHODA** | **PLANIRANO** | **PROMJENA** | **NOVI IZNOS** |
| **3** | **Rashodi poslovanja** | **7.226.469,71** | **-34.041,68** | **7.192.428,03** |
| 31 | Rashodi za zaposlene | 2.932.118,41 | -121.938,83 | 2.810.179,58 |
| 32 | Materijalni rashodi | 2.668.279,35 | 175.498,96 | 2.843.778,31 |
| 34 | Financijski rashodi | 33.689,79 | 25,92 | 33.715,71 |
| 35 | Subvencije | 89.000,00 | -18.000,00 | 71.000,00 |
| 36 | Pomoći dane u inozemstvo i unutar općeg proračuna | 139.410,60 | 0 | 139.41,60 |
| 37 | Naknade građanima i kućanstvima na temelju osiguranja i druge naknade | 157.500,00 | -3.600,00 | 153.900,00 |
| 38 | Ostali rashodi | 1.206.471,56 | -66.027,73 | 1.140.443,83 |
| **4** | **Rashodi za nabavu nefinancijske imovine** | **3.173.312,13** | **258.792,88** | **3.432.105,01** |
| 41 | Rashodi za nabavu ne proizvedene dugotrajne imovine | 590.380,07 | 80.000,00 | 670.380,07 |
| 42 | Rashodi za nabavu proizvedene dugotrajne imovine | 1.551.688,03 | 178.792,88 | 1.730.480,91 |
| 45 | Rashodi za dodatna ulaganja na nefinancijskoj imovini | 1.031.244,03 | 0 | 1.031.244,03 |
| **5** | **Izdaci za financijsku imovinu i otplate zajmova** | **1.134.332,36** | **140.805,95** | **1.275.138,31** |
| 51 | Izdaci za dane zajmove i depozite |  | 140.805,95 | 140.805,95 |
| 54 | Izdaci za otplatu glavnice primljenih kredita i zajmova | 1.134.332,36 | 0 | 1.134.332,36 |

**3 – Rashodi poslovanja** – predlaže se smanje od 34.041,68 EUR kako slijedi:

**31 – Rashodi za zaposlene** – predlaže se smanjenje u iznosu 121.938,83 EUR, Navedeno smanje se odnosi na:

Upravni odjel za opće poslove, društvene djelatnosti i razvojne projekte – smanjuje se u iznosu od 11.000,00 EUR ( za djelatnicu koja je bila na rodiljnom nije se za to radno mjesto zapošljavala zamjena i dva zaposlenika koristila su roditeljski dopust).

Upravni odjel za financije i gospodarstvo – smanjuje se u iznosu od 38.000,00 EUR (premještaj jednog djelatnika u drugi odjel te odlazak 2 djelatnice na rodiljni dopust).

Upravni odjel za gospodarenje prostorom – smanjuje se u iznosu od 24.000,00 EUR (tek u zadnjem kvartalu su zaposlene dvije djelatnice, a inženjera građevine nije se uspjelo zaposliti).

POU – smanjuju se sredstva za rashode za zaposlene u iznosu 297,50.

DOM – rashodi se zaposlene smanjuju se u iznosu 53.183,96 EUR s obzirom da je planirano zapošljavanje početkom godine za 7 novih osoba a do sada nije došlo do realizacije istih zapošljavanja u potpunosti.

**32 – Materijalni rashodi** – predlaže se povećanje u iznosu 175.498,96 EUR, a odnosi se na: Upravni odjela za opće poslove, društvene djelatnosti i razvojne projekte u iznosu 15.987,84 EUR. U navedenu promjenu uključeno je povećanje, odnosno smanjenje rashoda kako slijedi: povećanje za informatički pribor (500,00 EUR),povećanje za objavu oglasa (3.000,00 EUR), susreti delegacija (2.000,00 EUR9, svečana sjednica i troškovi Subotine (11.687,84 EUR),troškovi provedbe mjere i otklanjanje posljedica šteta od lokalnih i elementarnih nepogoda (-1.000,00 EUR), ostali nespomenute usluge (-280,00 EUR), naknade za prijevoz na posao (-2.500,00 EUR), usluge savjetovanja DPZ (4.250,00 EUR), održavanje komunalne infrastrukture (185.131,25 EUR),troškovi higijeničarskog servisa (-3.500,00 EUR), geodetske usluge (-10.000,00 EUR),troškovi izvršenja rješenja komunalnog redara (-400,00 EUR),održavanje javne rasvjete (5.000,00 EUR), održavanje poslovnih prostora (-9.800,00 EUR), sufinanciranje troškova zbrinjavanja azbesta na području Grada Buzeta (-1.840,00 EUR).

VRTIĆ – povećavaju se za 4.800,00 EUR kako slijedi: 5.000,00 EUR uredski materijal, 3.000,00 EUR didaktički materija, smanjuje se iznos od 2.500,00 EUR za usluge tekućeg i investicijskog održavanja, smanjuje se iznos od 1.000,00 EUR za računalne usluge, povećava se za ostale nespomenute rashode poslovanja u iznosu od 300,00 EUR.

POU – povećavaju se za 4.720,00 EUR kako slijedi: smanjuje se 750,00 EUR naknade troškova zaposlenima, smanjuje se 1.330,00 EUR za rashode za materijal i energiju, smanjuje se 890,00 EUR za rashode za uslugu, smanjuje se 1.240,00 EUR za ostale nespomenute rashode, povećavaju se rashodi za programe u kaštelu u iznosu od 30,00 EUR.

DOM – smanjuju se u iznosu 16.570,13 EUR EUR kako slijedi: naknade troškova zaposlenima smanjuju se u iznosu od 10.662,92 EUR, povećavaju se rashodi za materijal i energiju u iznosu od 3.259,67 EUR, povećava se iznos od 13.701,37 EUR za rashode za usluge, nespomenuti rashodi povećavaju se za 338,96 EUR.

Pomoć u kući – smanjuju se u iznosu od 670,85 EUR, a odnose se na 1.903,00 EUR za materijal i energiju, povećavaju se rashodi za usluge u iznosu od 1.813,00 EUR te se povećavaju i ostali nespomenuti rashodi u iznosu od 90,00 EUR.

Cjelodnevni boravak – smanjuju se u iznosu od 22.536,36 od čega iznos od 1.081,68 EUR troškovi za zaposlene, materijal i energija smanjuje se u iznosu od 14.299,68 EUR, rashodi za usluge smanjuju se u iznosu od 3.515,00 EUR i ostali nespomenuti izdaci smanjuju se u iznosu od 3.640,00 EUR.

**34 – Financijski rashodi** – smanjuju se u iznosu od 25,92 EUR a odnosi se na 100,00 EUR za bankarske usluge kod PUO, Dom za starije povećava iznos od 125,92 EUR za bankarske usluge.

**35 - Subvencije** – smanjuju se u iznosu 18.000,00 EUR za bespovratne potpore za subjekte kojima je narušeno poslovanje uslijed obuhvata rekonstrukcije Riječke ulice.

**37 – Naknade građanima i kućanstvima na temelju osiguranja i druge naknade** – smanjuju se u iznosu od 3.600,00 EUR za troškove smještaja medicinskih djelatnika.

**38 – Ostali rashodi** – smanjuju se u iznosu od 66.027,73 EUR, a odnosi se na : povećava se iznos od 500,00EUR za program organizacije civilnog društva za djecu te se isto povećava i iznos od 765,45 EUR za Dnevni centar Veruda, a smanjuje se iznos od 60.000,00 EUR za prijenos sredstva Park odvodnja za kanalizaciju, smanjuje se iznos od 2.293,18 EUR za gradnju objekata te se još smanjuje iznos od 5.000,00 EUR za sufinanciranje dokumentacije za energetsku obnovu.

**4 – Rashodi za nabavu nefinancijske imovine** – povećavaju se u iznosu 258.792,88 EUR kako slijedi:

**41 – Rashodi za nabavu ne proizvedene dugotrajne imovine** – planira se povećanje u iznosu 80.000,00 EUR, kako slijedi:

Kroz Upravni odjel za gospodarenje prostorom planira se povećanje u iznosu 80.000,00 EUR a odnosi se na otkup zemljišta i zgrada.

**42 – Rashodi za nabavu proizvedene dugotrajne imovine** – predlaže se povećanje u iznosu 178.792,88, te sada iznose 1.730.480,91. obuhvaćaju:

POU – povećanje u iznosu 12.575,00 EUR odnosi se na rashode za dizalicu topline (kino dvorana).

Kroz Upravni odjel za gospodarenje prostorom planira se povećanje u iznosu 166.267,88 EUR a odnosi se na povećanje izgradnje građevinskih objekata u iznosu od 173.330,35 EUR i smanjenje u iznosu od 7.062,47 EUR za uređenje pasaža i dvorišta.

**5 – Izdaci za financijsku imovinu i otplate zajmova** – planiraju se u iznosu 140.805,95 EUR.

**541– Izdaci za otplatu glavnice primljenih kredita i zajmova** – povećavaju se planirana sredstva u iznosu od 140.805,95 EUR za kratkoročnu pozajmicu Domu za starije za otplatu glavnice kredita

# OBRAZLOŽENJE POSEBNOG DIJELA

U nastavku su dana obrazloženja posebnog dijela prijedloga 2. izmjena i dopuna proračuna Grada Buzeta za 2024. godinu po programima iz djelokruga Upravnih odjela. Programi koji nisu obrazloženi u nastavku, dani su zasebno kroz pripadajuće akte koji su sastavni dio obrazloženja.

**RAZDJEL 200**

**UPRAVNI ODJEL ZA OPĆE POSLOVE,**

**DRUŠTVENE DJELATNOSTI I RAZVOJNE PROJEKTE**

**Program: Javna uprava i administracija**

U Programu Javna uprava i administracija predlaže se usklađenje sredstava prema planiranoj realizaciji do kraja godine te se sredstava smanjuju ukupno za 7.200,00 eura.

Sredstva se smanjuju za Aktivnost Redovna djelatnost za ukupno 7.500,00 eura. Od toga se rashodi za zaposlene umanjuju za 11.000,00 eura dok se materijalni rashodi povećavaju za 3.500,00 eura. Rashodi za zaposlene Upravnog odjela za opće poslove, društvene djelatnosti i razvojne projekte smanjuju se obzirom su dva djelatnika Upravnog odjela za opće poslove, društvene djelatnosti i razvojne projekte tijekom 2024. godine koristila očinski dopust u trajanju od po dva mjeseca. Materijalni rashodi povećavaju se u iznosu od 3.500,00 eura najvećim dijelom zbog povećanih troškova objave oglasa i natječaja za potrebe svih upravnih tijela (u iznosu od 3.000,00 eura) te dijelom za potrebe nabave informatičkog pribora (u iznosu od 500,00 eura)

Sredstva za Aktivnost Održavanje zgrade i opreme za redovno korištenje povećavaju se za 300,00 eura za materijal i sredstava za čišćenje i održavanje.

**Program: Aktivnosti službe**

Za program Aktivnosti službe predlaže se osiguravanje dodatnih sredstava u ukupnom iznosu od 13.687,84 eura.

Dio sredstava u iznosu od 2.000,00 eura predlaže se dodatno osigurati za Aktivnost Prijemni i uzvratni susreti za troškove susreta delegacija i ostale protokolarne troškove.

Sredstva u iznosu od 11.687,84 eura predlažu se dodatno osigurati za podmirivanje troškova Aktivnosti Obilježavanje dana grada. Od navedenog iznosa dio sredstava u iznosu od 500,00 eura namjenski je prihod za Subotinu po starinski odobren od strane Istarske županije, Upravnog odjela za poljoprivredu, šumarstvo, lovstvo, ribarstvo i vodno gospodarstvo na Javni poziv za dodjelu bespovratnih financijskih sredstava namijenjenih financiranju projekata/programa iz područja poljoprivrede, šumarstva ribarstva i vodnog gospodarstva koje dodjeljuje Istarska županija za 2024. godinu namijenjenih JLS, znanstveno-obrazovnim i istraživačkim institucijama, turističkim zajednicama, zadružnim asocijacijama, strukovnim komorama i komorskim udruženjima, gospodarsko-interesnim udruženjima, agencijama u poljoprivredi i ustanovama. Ukupni rashodi za svečanu sjednicu i programe Subotine predlažu se uvećati za 11.187,84 eura dijelom zbog povećanja cijena svih usluga te novonastalih dodatnih troškova (u okviru ovogodišnje Subotine obilježena je 25. obljetnica proglašenja Grada Buzeta Gradom tartufa promotivnom cijenom fritaje koja je sufinancirana proračunskim sredstvima, a proračunskim sredstvima podmiren je i dio troškova ostalih programa i sadržaja koje su prethodnih godina podmirivali suorganizatori).

Ostala obrazloženja 2. izmjena proračuna iz djelokruga Upravnog odjela za opće poslove, društvene djelatnosti i razvojne projekte donose se uz pripadajuće Programe i to:

2.izmjene Programa javnih potreba u civilnoj zaštiti te vatrogastvu za 2024. godinu

2.izmjene Programa javnih potreba u predškolskom odgoju za 2024. godinu

1. izmjene Programa javnih potreba u obrazovanju za 2024. godinu

2. izmjene Programa javnih potreba u kulturi za 2024. godinu

2. izmjene Programa javnih potreba u socijalnoj skrbi i zaštiti zdravlja za 2024. godinu

**Razdjel 300 – Upravni odjel za financije i gospodarstvo**

U nastavku su dana obrazloženja 2. izmjena i dopuna programa iz djelokruga Upravnog odjela za financije i gospodarstvo Grada Buzeta.

**Program 1023: Javna uprava i administracija**

**Aktivnost A102301**: Redovna djelatnost odjela

Smanjuju se planirana sredstva u iznosu od 48.800,00 EUR, a odnose se na bruto plaće, ostale rashode za zaposlene , doprinose i naknade za prijevoz (premještaj jednog djelatnika u drugi odjel te odlazak 2 djelatnice na rodiljni dopust).

**Aktivnost A102305**: Otplata kredita

Povećavaju se sredstva u iznosu od 140.805,95 EUR za kratkoročnu pozajmicu Doma za starije za otplatu glavnice kredita.

.

**Program 1024: Program razvoja poduzetništva**

Izmjene i obrazloženje programa gospodarstva dana su kroz zasebni akt: „Druge (2.) izmjene i dopune Programa razvoja poduzetništva i poljoprivrede u 2024. godini“, a odnose se na:

**Aktivnost A102409**: Tekuće potpore za gospodarstvo

Smanjuju se u iznosu 18.000,00 EUR za bespovratne potpore za subjekte kojima je narušeno poslovanje uslijed obuhvata rekonstrukcije Riječke ulice.

**Program 1026: Program razvoja poljoprivrede**

**Aktivnost A102603**: Program raspolaganja državnim poljoprivrednim zemljištem

Kroz aktivnost A102603: Program raspolaganja državnim poljoprivrednim zemljištem osigurava se 4.250,00 EUR za usluge savjetovanja vezano za Program, odnosno provođenje izmjena i dopuna Programa.

**Program 1040: Projekt „More than a village“**

**Aktivnost A104001**: Projekt ''More than a village''

Osiguravaju se sredstva u iznosu 12.520,00 EUR, a odnose se na provođenje aktivnosti projekta , a odnosi se na izdatke za plaće i materijalne troškove.

## Razdjel 400 – Upravni odjel za gospodarenje prostorom

U sklopu II. izmjena i dopuna Proračuna za 2024. godinu u dijelu koji se odnosi na nadležnost Upravnog odjela za gospodarenje prostorom, pojedini planirani rashodi se usklađuju i preraspodjeljuju u skladu s:

- očekivanim ostvarenjem prihoda na razini proračunske godine,

- s povećanim troškovima već planiranih investicija, troškovima održavanja i povećanim troškovima planiranja novih,

- potrebom povećanja sredstava za već planirane investicije po provedenim postupcima javne nabave, te

- potrebom odgode pojedinih aktivnostiza buduće razdoblje obzirom na razinu pripremljenosti istih (imovinsko – pravna pitanja i sl.),

sve sukladno vrijednostima iskazanima u ovim 2. izmjenama i dopunama Programa građenja i održavanja komunalne infrastrukture.

Ovim obrazloženjem dodatno se obrazlažu aktivnosti/programi/projekti koji su u odnosu na inicijalni proračun za 2024. godinu izmijenjeni ovom 2. izmjenom proračuna.

### Program 1027: Program održavanja objekata i uređaja komunalne infrastrukture

Ovom izmjenom i dopunom Proračuna predlaže se izmjena planiranih sredstva u 2024. godini, potrebnih za izvršenje programa održavanja objekata i uređaja komunalne infrastrukture, kako slijedi:

|  |  |  |  |  |  |
| --- | --- | --- | --- | --- | --- |
| Aktivnost | Podaktivnosti | Proračun 2024.  (EUR) | 1. Izmjena   (EUR) | 2.Izmjena (EUR) | UKUPNO |
| A102701  ODRŽAVANJE KOMUNALNE INFRASTRUKTURE | Održavanje šumskih i poljskih puteva |  |  | 3.981,25 | 3.981,25 |
| Održavanje atmosferskih voda | 26.000,00 | 0,00 | 0,00 | 26.000,00 |
| Održavanje čistoće javnih površina | 100.000,00 | 0,00 | 43.750,00 | 143.750,00 |
| Održavanje groblja | 120.000,00 | 20.000,00 | 50.000,00 | 210.000,00 |
| Obilježavanje naselja, ulica, cesta i prometne signalizacije | 4.000,00 | 11.103,69 | 900,00 | 16.003,69 |
| Održavanje javnih i zelenih površina | 205.000,00 | 40.000,00 | 31.250,00 | 276.250,00 |
| Održavanje naselja | 85.000,00 | 16.567,58 | 0,00 | 101.567,58 |
| Održavanje nerazvrstanih cesta | 125.000,00 | 0,00 | 43.750,00 | 168.752,00 |
| Troškovi zimske službe | 13.000,00 | 0,00 | 0,00 | 13.000,00 |
| Rekonstrukcija nerazvrstanih cesta | 0,00 | 6.636,14 | 15.000,00 | 21.636,14 |
| Troškovi regulacije parkiranja u Starom gradu | 10.500,00 | 0,00 | 0,00 | 10.500,00 |
| Troškovi održavanja besplatne bežične Internet zone | 4.000,00 | 0,00 | -3.500,00 | 500,00 |
| A102702  OSTALE USLUGE | Deratizacija i dezinsekcija | 2.920,00 | 0,00 | 0,00 | 2.920,00 |
| Troškovi higijeničarskog servisa | 15.000,00 | 0,00 | -3.500,00 | 11.500,00 |
| Geodetske i ostale intelektualne usluge | 59.600,00 | 15.389,32 | -10.000,00 | 64.989,32 |
| Usluga evidentiranja nerazvrstanih cesta | 33.100,00 | 15.440,50 | 0,00 | 48.540,50 |
| Usluga izmjere za zaduženje komunalne naknade | 33.100,00 | 0,00 | 0,00 | 33.100,00 |
| Troškovi izvršenja rješenja komunalnog redara | 400,00 | 0,00 | -400,00 | 0,00 |
| A102704  ODRŽAVANJE JAVNE RASVJETE | Utrošena energija za javnu rasvjetu | 60.000,00 | 0,00 | 0,00 | 60.000,00 |
| Održavanje javne rasvjete | 18.000,00 | 0,00 | 5.000,00 | 23.000,00 |

Aktivnost **ODRŽAVANJE KOMUNALNE INFRASTRUKTURE** planirana je za provođenje tekućeg redovnog održavanja komunalne infrastrukture sukladno Zakonu o komunalnom gospodarstvu (osim održavanja javne rasvjete) koja je posebna aktivnost.

Podaktivnost **Održavanje čistoće javnih površina**

Podaktivnost **Održavanje javnih i zelenih površina**

Podaktivnost **Održavanje nerazvrstanih cesta**

Podaktivnost **Troškovi zimske službe**

Podaktivnost **Održavanje čistoće javnih površina**

Podaktivnost **Održavanje javnih površina**

Podaktivnost **Održavanje javne rasvjete**

Podaktivnost **Utrošena energija za javnu rasvjetu**

Ovim izmjenama odgovarajuće se značajno povećavaju ukupni planirani rashodi za aktivnosti održavanja komunalne infrastrukture s ciljem realizacije u očekivanom obimu cjelokupnog programa održavanja.

U nastavku se odgovarajuće obrazlažu ostale stavke Proračuna koje se ovim 2. izmjenama i dopunama Proračuna mijenjaju i dopunjavaju:

Podaktivnost **Održavanje šumskih i poljskih puteva** planira se u iznosu od 3.981,25 EUR za podmirenje ugovorene obveze iz prethodnog razdoblja s tog naslova.

Podaktivnost **Obilježavanje naselja, ulica, cesta i prometne signalizacije** povećava se za dodatnih 900,00 EUR za pokrivanje troškova postave svjetlećih upozorenja za brzinu u naseljima Korta i Selca (nedostajući dio sredstava).

Za podaktivnost **Rekonstrukcija nerazvrstanih cesta** povećavaju se sredstva u iznosu 15.000,00 EUR radi izvođenja funkcionalne cjeline sanacije puta u naselju Abrami nakon riješenih imovinskih pitanja vezanih uz tu nerazvrstanu cestu.

Podaktivnost **Geodetske i ostale intelektualne usluge** smanjuje se za 10.000,00 EUR te se procjenjuje da će planirana sredstva dostajati do kraja proračunske godine.

Podaktivnost **Troškovi higijeničarskog servisa** smanjuje se za 3.300,00 EUR te se procjenjuje da će planirana sredstva dostajati do kraja proračunske godine.

Podaktivnost **Troškovi izvršenja rješenja komunalnog redara** briše se jer se procjenjuje da će planirana sredstva neće biti utrošena do kraja proračunske godine.

Podaktivnost **Troškovi održavanja besplatne bežične Internet zone** smanjuje se za 3.500,00 EUR te se procjenjuje da će planirana sredstva dostajati do kraja proračunske godine.

### Program 1028: Zaštita i očuvanje čovjekove okoline

Aktivnost A102803 **IZGRADNJA KANALIZACIJE**

Inicijalno planirana sredstva za aktivnost **Park odvodnja – prijenos za izgradnju kanalizacije i izradu projekata** smanjuju se za 60.000,00 EURod čega 48.000,00 EUR za planirani zahvat izgradnje kanalizacijske mreže u Ulici 1. maja i 12.000,00 EUR manje utrošenih sredstava na rekonstrukciji glavnog kanalizacijskog kolektora otpadnih voda u sklopu Riječke ulice.

### Program 1029: Održavanje poslovnih i stambenih prostora

|  |  |  |  |  |  |
| --- | --- | --- | --- | --- | --- |
| Aktivnost | Podaktivnosti | Proračun 2024.  (EUR) | 1. izmjena  (EUR) | 2.Izmjena (EUR) | UKUPNO |
| A102901  ODRŽAVANJE POSLOVNIH PROSTORA | Adaptacija i održavanje poslovnih prostora | 15.000,00 | 15.00,000 | -6.000,00 | 24.000,00 |
| Održavanje zajedničkih dijelova i uređaja zgrada | 5.000,00 | 0,00 | 2.000,00 | 3.000,00 |
| Sufinanciranje sanacije fasada i krovova | 2.000,00 | 0,00 | -2.000,00 | 0,00 |
| Adaptacija i uređenje prostorija za Mjesne odbore | 35.000,00 | 29.478,62 | 0,00 | 64.478,62 |
| A102902  ODRŽAVANJE STAMBENIH PROSTORA | Održavanje zajedničkih dijelova i uređaja zgrada | 5.000,00 | 0,00 | -3.800,00 | 1.200,00 |
| Adaptacija i održavanje stanova za posebne namjene | 1.800,00 | 13.032,64 | 0,00 | 14.832,64 |
| A102902  OSTALI MATERIJALNI IZDACI | Ostali materijalni troškovi za održavanje gradskih nekretnina | 40.000,00 | 0,00 | 0,00 | 40.000,00 |

Aktivnost **ODRŽAVANJE POSLOVNIH PROSTORA**

Za Podaktivnost **Adaptacija i održavanje poslovnih prostora** predlaže se smanjenje iznosa za 6.000,00 EUR, te se procjenjuje da će planirana sredstva biti dostatna do kraja proračunske godine.

Za Podaktivnost **Adaptacija i uređenje prostorija za Mjesne odbore** predlaže se preraspodjela unutar iste pozicije i u istom planiranom iznosu.

### Program 1030: Gradnja objekata i uređaja

Sredstva planirana u 2023. godini, potrebna za izvršenje programa gradnje su:

|  |  |  |  |  |  |
| --- | --- | --- | --- | --- | --- |
| Aktivnost / Kapitalni projekt | Aktivnosti | Proračun 2024.  (EUR) | 1. Izmjena   (EUR) | 2.Izmjena (EUR) | UKUPNO |
| KAPITALNI PROJEKT  K103001  GRADNJA OBJEKATA I UREĐAJA | Sufinanciranje sanacija Županijskih cesta | 40.000,00 | 0,00 | 0,00 | 40.000,00 |
| Kapitalne pomoći Hrvatskim cestama za javnu rasvjetu Riječka ulica | 0,00 | 129.068,98 | 7.000,00 | 136.068,98 |
| Kapitalna potpora za izradu projektne dokumentacije za izgradnju sortirnice na lokaciji Griža | 14.000,00 | 0,00 | -14.000,00 | 0,00 |
| Kapitalna potpora za izgradnju reciklažnog dvorišta za građevinski otpad na lokaciji Griža | 25.000,00 | 0,00 | 0,00 | 25.000,00 |
| Kapitalna potpora za izgradnju FNE Park | 0,00 | 0,00 | 2.244,00 | 2.244,00 |
| Kapitalna potpora za rekonstrukciju mrtvačnice groblja Buzet | 0,00 | 0,00 | 2.462,82 | 2.462,82 |
| Kapitalna potpora Park d.o.o. za nabavu traktora | 35.000,00 | 0,00 | 0,00 | 35.000,00 |
| Kapitalna potpora Park d.o.o. za izradu izgradnju kompostane za biootpad | 150.000,00 | 0,00 | 0,00 | 150.000,00 |
| Otkup zemljišta | 125.300,00 | -30.000,00 | 80.000,00 | 175.300,00 |
| Ulaganja u autobusni kolodvor | 14.799,00 | 0,00 | 0,00 | 14.799,00 |
| Izrada tehničke dokumentacije | 124.700,00 | 192.442,03 | 0,00 | 317.142,03 |
| Izrada projektne dokumentacija za prijavu projekta sanacije odlagališta „Griža“ | 29.862,64 | 0,00 | 0,00 | 29.862,64 |
| Izgradnja kapelice na novom groblju Vrh – I. faza | 100.000,00 | 0,00 | 8.000,00 | 108.000,00 |
| Izgradnja raskrižja uz gradski stadion (priključak na državnu cestu D-201) | 0,00 | 132.366,63 | -3.150 | 129.216,63 |
| Izgradnja prometnih odvojaka u naselju Majcani | 150,000,00 | -120.000,00 | 15.000,00 | 45.000,00 |
| Izgradnja sabirne prometnice od Osnovne škole do naselja Goričica 1.faza | 150,000,00 | -150.000,00 | 0,00 | 0,00 |
| Izgradnja javnog parkirališta nasuprot Osnovne škole | 110.000,00 | 0,00 | 40.000,00 | 150.000,00 |
| Izgradnja sabirne prometnice s priključkom na državnu cestu D-201 iz poslovne zone Baraka 1.faza | 150.000,00 | -150.000,00 | 0,00 | 0,00 |
| Uređenje parkirališne ulice uz Sportsku dvoranu do novog priključka na D201 | 0,00 | 80.000,00 | 0,00 | 80.000,00 |
| Troškovi komunalnog opremanja stanova POS-a | 0,00 | 11.812,33 | -11.812,33 | 0,00 |
| Rekonstrukcija nerazvrstanih cesta | 0,00 | 428.957,32 | 81.042,68 | 510.000,00 |
| Izgradnja dječjeg igrališta u Sv. Duhu | 0,00 | 87.651,39 | 0,00 | 87.651,39 |
| Izgradnja sustava oborinske odvodnje starogradske jezgre Grada Buzeta (dionica Vatrogasni dom - Pjacalet) | 150.000,00 | 0,00 | 0,00 | 150.000,00 |
| Izgradnja nogostupa od kapelice Sv. Martin do trgovine građevinskim materijalom | 0,00 | 0,00 | 33.125,00 | 33.125,00 |
| Izgradnja javne rasvjete | 20.000,00 | 0,00 | -10.000,00 | 10.000,00 |
| Rekonstrukcija javne rasvjete od kapelice Sv. Martin | 33.000,00 | 0,00 | -12.000,00 | 21.000,00 |
| Usluge stručnog nadzora gradnje | 8.000,00 | 1.327,23 | 0,00 | 9.327,73 |
| Uređenje naselja | 40.000,00 | 81.000,00 | 33.125,00 | 154.125,00 |
| Komunalno uređenje poduzetničkih zona | 150.000,00 | -50.000,00 | 0,00 | 100.000,00 |
| KAPITALNI PROJEKT  K103002  PROŠIRENJE I REKONSTRUKCIJA GROBLJA U BUZETU | Kapitalna potpora za proširenje i rekonstrukcija groblja u Buzetu | 55.200,00 | 0,00 | 0,00 | 55.200,00 |

**Kapitalni projekt K103001 GRADNJA OBJEKATA I UREĐAJA**

Za Podprojekt **Kapitalne pomoći Hrvatskim cestama za javnu rasvjetu Riječka ulica** povećavaju se sredstva za 7.000,00 EUR za izvedbu držača i pripreme za nosače zastavica i montažu dekoraivne rasvjete na novim stupovima javne rasvjete u Riječkoj ulici.

Za Podprojekt **Kapitalna potpora za izradu projektne dokumentacije za izgradnju sortirnice na lokaciji Griža** predlaže se brisati planirana sredstva jer ista nisu dostatna, te poziciju planirati u punom potrebnom iznosu u narednim razdoblju.

Za Podprojekt **Kapitalna potpora za izgradnju FNE Park** predlaže se planirati sredstva u iznosu 2.244,00 EUR za podmirenje ugovorenih obveza izgradnje FNE na upravnoj zgradi Parka.

Za Podprojekt **Kapitalna potpora za rekonstrukciju mrtvačnice groblja Buzet** predlaže se planirati u iznosu 2.462,82 EUR za podmirenje ugovornih obveza preuzetih u prethodnom razdoblju.

Za Podprojekt **Otkup zemljišta i zgrada** predlaže se povećanje iznosa za 80.000,00 EUR sukladno dogovorenim otkupima zemljišta za novu sportsku dvoranu sa svim dostupnim vlasnicima.

Za Podprojekt **Izgradnja raskrižja uz gradski stadion (priključak na državnu cestu D-201)** predlaže se smanjenje u iznosu 3.150,00 EUR na ime neutrošenih sredstava na toj poziciji za predmetnu investiciju.

Za Podprojekt **Izgradnja prometnih odvojaka u naselju Majcani** predlaže se povećanje planiranih sredstava za 15.000,00 EURza izvedbu radova djelomične rekonstrukcije bujičnog kanala za odvodnju oborinske vode uz županijsku cestu radi omogućavanja pristupa građevinskim parcelama.

Za Podprojekt **Troškovi komunalnog opremanja stanova POS-a** sredstva se predlaže brisati u iznosu 11.812,33 EUR i planirati u 2025. godini za podmirenje očekivanih budućih troškova (otkup angažirane snage – 50 % iznosa) za stanove tijekom 2025. godine.

Za Podprojekt **Rekonstrukcija nerazvrstanih cesta** predlaže se povećanje planiranih sredstava za 81.042,68 EUR za podmirenje dodatnih i vantroškovničkih radova na sanaciji nerazvrstanih cesta nakon odrona (višeradnje – viši i dulji potporni zidovi s pratećim radovima, nabava odbojnih ograda i sl.).

Za Podprojekt **Izgradnja javne rasvjete** predlaže se smanjiti stavku za 10.000,00 EUR obzirom na smanjene potrebe za proširenjem postojeće mreže javne rasvjete.

Za Podprojekt **Izgradnja nogostupa od kapelice Sv. Martin do trgovine građevinskim materijalom** predlaže se planirati 33.125,00 EUR za prvu fazu građevinskih radova izvedbe nogostupa uz novoplaniranu javnu rasvjetu.

Za Podprojekt **Rekonstrukcija javne rasvjete Autobusni kolodvor – kapelica Sv. Martin** predlaže se sredstva smanjiti za 12.000,00 EUR sukladno ponudama na tržištu i realizirati zahvat, a višak sredstava s te pozicije usmjeriti na nastavak izgradnje nogostupa od kapelice u Sv. Martinu do trgovine građevinskog materijala.

Za Podprojekt **Uređenje naselja** sredstva se povećavaju za 33.125,00 EUR i u Programu građenja preraspodjeljuju unutar iste pozicije na prioritetne zahvate.

### Program 1031 Gospodarenje otpadom

**Kapitalni projekt K103101 GOSPODARENJE OTPADOM**

|  |  |  |  |  |  |
| --- | --- | --- | --- | --- | --- |
| Aktivnost / Kapitalni projekt | Aktivnosti | Proračun 2024.  (EUR) | 1.Izmjena  (EUR) | 2.izmjena (EUR) | UKUPNO |
| K103101  GOSPODARENJE OTPADOM | Poticajna naknada | 3.000,00 | 0,00 | 0,00 | 3.000,00 |
| Kapitalna potpora za otplatu kredita za izgradnju ŽCGO Kaštjun | **11.7050** | 0,00 | 0,00 | 11.750,00 |
| Kapitalne pomoći za odvojeno sakupljanje komunalnog otpada - Park d.o.o | **37.600,00** | 12.966,67 | 0,00 | 50.566,67 |
| A103102  SUFINANCIRANJE TROŠKOVA ZBRINJAVANJA AZBESTA | Sufinanciranje troškova zbrinjavanja azbesta na području Grada Buzeta | **2.500,00** | 0,00 | -1.840,00 | 660,00 |

Za Aktivnost **Sufinanciranje troškova zbrinjavanja azbesta na području Grada Buzeta** predlaže se brisati neutrošena sredstva obzirom su ista nedostatna za ozbiljnu akciju prikupljanja i zbrinjavanja azbestnog otada, te istu planirati u 2025. godini.

### Program 1000: Projekt poduzetnički inkubator Verzi

**Kapitalni projekt K100001 PODUZETNIČKI INKUBATOR VERZI**

Sredstva planirana u 2024. godini, potrebna za izvršenje programa su:

|  |  |  |  |  |  |
| --- | --- | --- | --- | --- | --- |
| Aktivnost / Kapitalni projekt | Podprojekt | Proračun 2024.  (EUR) | 1.Izmjena  (EUR) | 2.izmjena (EUR) | UKUPNO |
| K100001  PODUZETNIČKI INKUBATOR VERZI | Uređenje pasaža i dvorišta | 0,00 | 7.062,47 | -7.062,47 | 0,00 |

Za Projekt **Poduzetnički inkubator Verzi** predlaže se brisati sredstva u iznosu 7.062,47 EUR planirana za uređenje pasaža i dvorišta Palače Verzi, te za planirani zahvat izraditi projektnu dokumentaciju i istu usuglasiti s Konzervatorskim odjelom.

### Program 1038: Sufinanciranje dokumentacije za energetsku obnovu

Sredstva planirana u 2024. godini, potrebna za izvršenje programa su:

|  |  |  |  |  |  |
| --- | --- | --- | --- | --- | --- |
| Aktivnost / Kapitalni projekt | Podprojekt | Proračun 2024.  (EUR) | 1.Izmjena  (EUR) | 2.izmjena (EUR) | UKUPNO |
| A103801  SUFINANCIRANJE DOKUMENTACIJE ZA ENERGETSKU OBNOVU | Sufinanciranje dokumentacije za energetsku obnovu | 5.000,00 | 0,00 | -5.000,00 | 0,00 |
| Projektna dokumentacija za energetsku obnovu | 5.000,00 | -5.000,00 |  | 0,00 |

Za aktivnost **Sufinanciranje dokumentacije za energetsku obnovu** predlaže se brisanje planiranih 5.000,00 EUR, a sredstva za sufinanciranje dokumentacije građanima za eneretsku obnovu planirati u većem iznosu i isplatiti podnositeljima prijave po javnom pozivu u 2025. godini.

Obrazloženje pripremile:

1. Zvjezdana Majcan, po ovlaštenju gradonačelnika pročelnica Upravnog odjela za financije i gospodarstvo Grada Buzeta,
2. Elena Grah Ciliga, pročelnica Upravnog odjela za opće poslove, društvene djelatnosti i razvojne projekte Grada Buzeta,
3. Anica Milković Grbac, pročelnica Upravnog odjela za gospodarenje prostorom Grada Buzeta.